**Әр таңның күшін қабылдаңыз**

***«Алайда мен мынаған нық сенемін:***

***Әлі де бұ дүниеде тірі жүремін,***

***Жаратқан Иенің мейірімін көремін.***

***14Әрдайым Жаратқанға арт сеніміңді,***

***Батыл болып, нығайта түс жүрегіңді!***

***Әрқашан Жаратқанға арт сеніміңді!»***

***(Забур 26:13-14)***

Өміріңізде қатты қиналғаныңыз соншалықты, тіпті келесі күні оянғыңыз келмеген кезді бастан өткергенсіз бе?

Өмір деген қиын нәрсе, ал кейбір адамдар үшін тіпті мүмкін емес қиын болып сезілуі мүмкін. Эллен есімді әйел үлкен қиындықтарға тап болған еді, жарылыс кезінде кішкентай ұлы қаза табады, содан соң тағы бір баласы да қайтыс болады. Өмір бойы ол психикалық аурумен күрессе де, ауыр азаптарға төтеп бере алды. Бірде, келіні мұндай қиындықтарға қалай төтеп бере алғанын сұрағанда, Эллен жай ғана: «Мен әр күн сайын, таңертенгісін оянғым келмесе де, ояна бердім», - деп жауап берді. Элленнің қызы былай деп жазады: «Кейде сіз тіпті соны қаламасаңыз да, таң атқан кезде сіз оянатын боласыз. Бірақ, мүмкін, сіз Құдайдың сізді әр күн сайын неліктен оятуды жалғастыра беретінін біраз уақыт өткен соң түсінетін боласыз!»

Киелі кітап таңды күннің ерекше мезгілі ретінде бейнелеп, сол арқылы Құдайдың сарқылмас сүйіспеншілігі кеше қандай болса, бүгін де, ертең де сондай болатынын еске салады. Онда былай делінген: «Түгелдей құрып кетпегеніміз біздің Берік рақымынан Жаратқан Иенің, Өйткені рақымы Оның сарқылмас дәйім, 23Жаңара береді ол таң атқан сайын. Уа, Ием, сондай зор Сенің адалдығың!» (Жоқтау 3:22-23).

Дәл қазір өміріңізде белгілі бір қиындықтар болып жатыр ма? Иса бұл жердегі өмір оңай болады деп айтқан жоқ. Бірақ, Ол: “Сендер қайғырасыңдар, бірақ қайғыларың қуанышқа айналатын болады.”,— деді (Жохан 16:20). Жаңадан атқан әр күн сайын Құдай сізге: «Шешесінің бөбегін жұбатқанындай, Мен де сендерді жұбатпақпын» деп айтады (Ишая 66:13). Забур жырында былай делінген: «Тәнім әлсіреп, жаным шаршағанмен, Уа, Құдай, мәңгілік жар боласың Сен, Жүрегімнің берік тірегі бола бересің.» (Забур 72:26). Аумин!